IT รับเงิน200 ลบ.หลังขายเพิ่มทุนPP “พิชัย  นีรนาทโกมล” 80 ล้านหุ้น ขึ้นแท่นผู้ถือหุ้นใหญ่
IT รับเงิน 200 ลบ.หลังขายเพิ่มทุน PP “พิชัย  นีรนาทโกมล”  80 ล้านหุ้น ขึ้นแท่นผู้ถือหุ้นใหญ่
IT รับเงิน 200 ลบ.หลังขายเพิ่มทุน PP “พิชัย  นีรนาทโกมล”  80 ล้านหุ้น ขึ้นแท่นผู้ถือหุ้นใหญ่
2 ต.ค. 2562

บริษัท ไอที ซิตี้ จำกัด (มหาชน) หรือ IT  ตามที่ประชุมวิสามัญครั้ง 1/2562เมื่อวันที่ 30 สิงหาคม 2562 ได้มีมติอนุมัติเรื่องต่างที่เกี่ยวกับการเพิ่มทุนจดทะเบียนของบริษัท รวมถึงการจัดการจัดสรรหุ้นเพิ่มของบริษัทจำนวน 80,000,000 หุ้น มูลค่าที่ตราไว้หุ้นละ 1.00 บาท เพื่อเสนอขายให้แก่บุคคลในวงจำกัด (Private Placement) ได้แก่ นายพิชัย  นีรนาทโกมล (“ผู้ลงทุน”)  ซึ่งเป็นบุคคลที่เกี่ยวโยงกันของบริษัท ในราคาเสนอขายหุ้นละ 2.50 บาท รวมเป็นมูลค่าทั้งสิ้น 200,000,000 บาท อันเป็นการเสนอขายหุ้นที่ออกมใหม่ต่อผู้บุคคลในวงจำกัด (Private Placement) แบบที่ที่ประชุมผู้ถือหุ้นของบริษัทมีมติกำหนดราคาเสนอขายไว้อย่างชัดเจน
การเสนอขายหุ้นสามัญเพิ่มทุนของบริษัทให้แก่บุคคลในวงจำกัดในราคาเสนอขายหุ้นละ 2.50 บาทดังกล่าว เป็นราคาเสนอขายที่ไม่ต่ำกว่าร้อยละ 90 ของราคาตลาดตามหลักเกณฑ์ของประกาศคณะกรรมการกำกับตลาดทุน  ที่ ทจ. 72/2558 เรื่อง การอนุญาตให้บริษัทจดทะเบียนเสนอขายหุ้นที่ออกใหม่ต่อบุคคลในวงจำกัด ลงวันที่ 28 ตุลาคม 2558 (และที่ได้มีการแก้ไขเพิ่มเติม) โดยที่ประชุมผู้ถือหุ้นมอบอำนาจให้กรรมการผู้อำนวยการ หรือ ผู้รับมอบอำนาจจากกรรมการผู้อำนวยการ เป็นผู้มีอำนาจในการดำเนินการใด ๆ เกี่ยวกับหุ้นสามัญเพิ่มทุนดังกล่าว
ซึ่งรวมถึงการกำหนด แก้ไข เพิ่มเติม รายละเอียดเกี่ยวกับการ เสนอขายจัดสรรและจองซื้อหุ้นสามัญเพิ่มทุน ซึ่งรวมถึงการกำหนดช่วงระยะเวลาจัดสรรและ จองซื้อหุ้นสามัญเพิ่มทุนนั้น และบริษัทได้กำหนดรายละเอียดเกี่ยวกับการออก เสนอขายจัดสรรและจองซื้อหุ้นสามัญเพิ่มทุนของบริษัทแก่ผู้ลงทุนจำนวน 80,000,000 หุ้นในราคาเสนอขาย 2.50 บาทต่อหุ้น และกำหนดระยะเวลาจองซื้อขำระเงินค่าหุ้นสามัญเพิ่มทุนระหว่างวันที่ 18 กันยายน 2562 – 1 ตุลาคม 2562 ตามที่ได้มีการแจ้งรายละเอียดเกี่ยวกับการออกเสนอ ขาย จัดสรร และจองซื้อหุ้นสามัญเพิ่มทุนของบริษัท ผ่านระบบแจ้งข่าวของตลาดหลักทรัพย์แห่งประเทศไทยเมื่อวันที่ 18 กันยาแล้วนั้น
ล่าสุดเมื่อวันที่ 1 ตุลาคม 2562 บริษัทได้รับชำระค่าหุ้นสามัญเพิ่มทุนจำนวน 80,000,000 หุ้น คิดเป็นมูลค่าจำนวน200,000,000 บาท จากผู้ลงทุนเป็นที่เรียบร้อยแล้ว 
ในการนี้บริษัทขอแจ้งให้ทราบว่า บริษัทได้ดำเนินการจดทะเบียนเปลี่ยนแปลงทุนจดทะเบียนชำระแล้วของบริษัทจากเดิม 286,398,859 บาท อีกจำนวน 80,000,000 บาท รวมเป็นทุนชำระแล้วภายหลังการจดทะเบียนดังกล่าวทั้งสิ้น 366,398,859 บาท ต่อนายทะเบียนบริษัทมหาชนจำกัด กรมพัฒนาธุรกิจการค้า กระทรวงพาณิชย์ เป็นที่เรียบร้อยแล้ว เมื่อวันที่ 2 ตุลาคม 2562
และเนื่องจากบริษัทได้จัดสรรหุ้นและเสนอขายหุ้นสามัญเพิ่มทุนให้แก่บุคคลในวงจำกัดในราคาเสนอขายหุ้นในราคา หุ้นละ 2.50 บาท ซึ่งเป็นราคาที่ต่ำกว่าร้อยละ 90 ของราคาตลาดที่คำนวณจากราคาถัวเฉลี่ยถ่วงน้ำหนักของหุ้นสามัญของบริษัทในตลาดหลักทรัพย์แห่งประเทศไทยย้อนหลัง 15 วันทำการติดต่อกันก่อนวันแรกที่มีการเสนอขายหุ้นสามัญเพิ่มทุนคือ ระหว่างวันที่ 28 สิงหาคม 2562 ถึงวันที่ 17 สิงหาคม 2562 ซึ่งมีราคาเท่ากับ 3.00 บาท
ดังนั้นเพื่อให้เป็นไปตามประกาศตลาดหลักทรัพย์ฯ เกี่ยวกับการกำหนดระยะเวลาห้ามขายหุ้น (Silent Period) หุ้นสามัญเพิ่มทุนทั้งหมดจำนวน 80,000,000 หุ้น ที่บริษัทได้ออกและเสนอขายให้กับบุคคลในวงจำกัดนั่นคือ นายพิชัย นีรนาทโกมล จะถูกห้ามซื้อขายเป็นเวลา 1 ปี นับตั้งแต่วันที่หุ้นที่เสนอขายดังกล่าวเริ่มซื้อขายในตลาดหลักทรัพย์แห่งประเทศไทย 
ทั้งนี้บุคคลในวงจำกัดดังกล่าวจะสามารถทยอยขายหุ้นได้ร้อยละ 25 ของจำนวนหุ้นที่ห้ามขายเมื่อครบระยะเวลา 6 เดือนนับจากวันที่เริ่มซื้อขายในตลาดหลักทรัพย์แห่งประเทศไทย
อย่างไรก็ตามภายหลังการเพิ่มทุนดังกล่าจะส่งผลให้ นายพิชัย  นีรนาทโกมล เข้ามาเป็นผู้ถือหุ้นใหญ่ติด 1 ใน 5 ด้วยการเข้ามาถือหุ้นเพิ่มทุน 80,000,000 หุ้น